
JUDEŢUL HUNEDOARA
  MUNICIPIUL  BRAD                                                                                                                  
      P  R  I  M A R U L  
  Nr. 96/11506/28.06.2022

R E F E R A T   D E   A P R O B A R E 
privind aprobarea Proiectului „Construirea de locuințe nZEB pentru tineri în Municipiul Brad”, precum și a cheltuielilor aferente acestuia 


	Municipiul Brad intenționează accesarea unor fonduri nerambursabile pentru obiectivul de investiții „Construirea de locuințe nZEB pentru tineri în Municipiul Brad” în cadrul Planului Național de Redresare și Reziliență, Componenta 10 – Fondul Local, Investiția: ”Construirea de locuințe nZEB plus - pentru tineri /locuințe de serviciu pentru specialiști din sănătate și învățământ”. 
Obiectivul general al PNRR este dezvoltarea României prin realizarea unor programe și proiecte care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență. În cadrul Pilonului IV ”Coeziune socială și teritorială” este vizată implementarea politicilor urbane, punând accentul pe investiții verzi și digitale și pe reducerea disparităților regionale. Acesta vizează, de asemenea, dezvoltarea sectorului turismului și sprijinirea tranziției digitale a sectorului cultural și a celui creativ.  
Investițiile finanțate în cadrul acestei componente trebuie finalizate până la 30 iunie 2026.
Pentru încadrarea în sumele disponibile pe fiecare tip de investiție se va derula prima rundă de atragere de fonduri, cu termen limită la 30 iunie 2022, având în vedere bugetul prealocat pentru fiecare unitate administrativ-teritorială, pe categorii, conform tabelului de mai jos:

Solicitările de fonduri nerambursabile vor fi efectuate în limita bugetului prealocat fiecărei categorii de beneficiar și a bugetului disponibil pentru fiecare investiție, respectiv în conformitate cu criteriile de eligibilitate descrise în anexele la Ghidul de finanțare, publicat în Monitorul Oficial nr. 467 bis din data de 10.05.2022.
Având în vedere nevoia de locuințe identificată atât prin documente strategice naționale și europene, precum Strategia Națională a Locuirii și Strategia Europa 2020, cât și prin cele locale precum Strategia Integrată de Dezvoltare Urbană a Municipiului Brad, Municipiul Brad a identificat posibilitatea finanțării unui obiectiv de investiții care să acopere o parte din această nevoie prin înaintarea unei cereri de finanțare în cadrul programului Național de Redresare și Reziliență – Componenta C10 – Fondul Local – Punctul I.2 - Construirea de locuințe pentru tineri și pentru specialiști din sănătate și învățământ.
Astfel, se are în vedere construirea a 2 clădiri noi, eficiente din punct de vedere energetic, în municipiul Brad, județul Hunedoara, pe strada Dacilor. Clădirile vor fi conforme cu ținta privind atingerea pragului minim de 20% consum primar de energie, în comparație cu cerințele privind construcțiile nZEB stipulate în reglementările naționale, reflectate în certificatele de performanță energetică. 
Se va utiliza proiectul tip pus la dispoziție de MDLPA, respectiv vor fi amplasate în mod cuplat, cu o suprafață de teren de minim 953,20 mp. pentru modulul locuit.
Valoarea maximă eligibilă a proiectului este de 4.336.209,52 lei (fără TVA), respectiv  880.860,00 Euro (fără TVA), calculată pentru 12 unități locative. 
Având în vedere plafonul disponibil individual de 4.139.550 Euro și faptul că Municipiul Brad a depus până în prezent 3 proiecte care au o valoare totală de 3.258.290 euro (fără TVA), a mai rămas de utilizat suma de 868.730,00 Euro (fără TVA), respectiv  4.276.497,17 lei (fără TVA). 
Pentru a folosi proiectul tip pus la dispoziție de MDLPA este necesară suma de 4.336.209,52 lei (fără TVA), respectiv 880.860,00 Euro (fără TVA), calculată pentru 12 unități locative, urmând ca diferența de 59.712,35 lei (fără TVA), respectiv 12.130 Euro (fără TVA) să fie asigurată din bugetul local al Municipiului Brad.
Ghidul de finanțare prevede ca anexă obligatorie la cererea de finanțare  Hotărârea de aprobare a proiectului ce trebuie să conțină cel puțin următoarele:
-	aprobarea participării în cadrul proiectului;
-	aprobarea notei de fundamentare a investiției;
-	aprobarea cheltuielilor legate de proiect, inclusiv a  cheltuielilor neeligibile pe care solicitantul trebuie să le asigure pentru implementarea proiectului ;
-	descrierea sumară a investiției.
Față de aspectele prezentate mai sus și ținând cont de faptul că sumele de bani disponibile pentru această investiție se atribuie pe principiul ”primul venit, primul servit”, am inițiat prezentul proiect de hotărâre prin care am propus:
	- aprobarea participării Municipiului Brad la "Programul Național de Redresare și Reziliență, Componenta C10 - Fondul local - Construirea de locuințe nZEB plus pentru tineri/ locuințe de serviciu pentru specialiști din sănătate și învățământ” din cadrul Proiectului “Construirea  de locuințe nZEB pentru tineri în Municipiul Brad“;
	- aprobarea Notei de fundamentare a investiției „Construirea  de locuințe nZEB pentru tineri  în Municipiul Brad“;



	- aprobarea valorii totale a proiectului  ”Construirea  de locuințe nZEB pentru tineri în Municipiul Brad“  în cuantum de 4.336.209,52 lei (fără TVA), respectiv 880.860,00 Euro (fără TVA);
	- aprobarea valorii eligibile a proiectului ”Construirea  de locuințe nZEB pentru tineri în Municipiul Brad“  în cuantum de  4.276.497,17 lei (fără TVA), respectiv 868.730,00 Euro (fără TVA);	
- aprobarea susținerii din bugetul local al Municipiului Brad a cheltuielilor neeligibile în valoare de 59.712,35 lei (fără TVA), respectiv 12.130,00 Euro (fără TVA), precum și a celor care rezultă din implementarea proiectului, respectiv din documentațiile tehnico - economice, ori a contractelor încheiate pentru îndeplinirea obiectivelor proiectului;
	- aprobarea Descrierii sumare a investiției „Construirea  de locuințe nZEB pentru tineri în Municipiul Brad“ propusă a fi realizată prin proiect.
Precizez că  valoarea Euro este calculată la cursul Infoeuro aferent lunii mai 2022, conform PNRR, Componenta 10 – Fondul Local. 
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
Invoc în susținerea propunerii mele prevederile H.C.L. nr. 19/2022 privind aprobarea bugetului local al Municipiului Brad pe anul 2022, ale art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr.124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Anexei la Ordinul ministrului dezvoltării, lucrărilor publice și administrației nr. 999/2022 pentru aprobarea Ghidului specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 - Fondul local, publicată în Monitorul Oficial nr. 467 bis din data de 10.05.2022, ale art. 129  alin. 2 lit. b, lit. d  alin. 4 lit. d, alin. 7 lit. k și alin. 14 din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

Categoria de unitate Suma prealocata Valoare Suma prealocats
administrativ-teritoriala/ eligibila prin PNRR | _suplimentara totals
subdiviziune a UAT f. 0UG 1242021

(euro/UAT) (euro/UAT) (euro/UAT)
Municipii reseding3 de judet
(exceptdnd municipile
resedintd care nu gestioneazd 9.610000 2.883.000 12.492.000
serviciul de transport public de
calatori)
Municipiul Bucuresti 9.500.000 2.850.000 12.350.000
Sectoarele i om0 | 2msom | nasmmo
Alte municipii 2.225.806 967.744 4.192.550
Orase 2453704 736111 3.189.815
Comune 2.5 74945 324770
Judete care gestioneaza 6.772.00 2.031.600 8.803.600
serviciul de transport public de
calatori (in parteneriat cu
municipiul resedint3 de judet)
Municipii resedint3 de judet 2.838.00 851.400 3.689.400

Valorile sus-mentionate sunt fard TVA.





